《和丁端叔九日韵》
宋代·袁说友

风雨重阳候，旌旗五客游。
清樽烦卜夜，归鬓但惊秋。
薄暮霭云散，倾城终日留。
晚楼东望际，萸菊故园丘。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。